**Vedtekter for Foreningen Go!**

Vedtatt på stiftelsesmøte, 25.januar 2018

Endret på årsmøte 9.april 2019

Foreningen C4C (heretter forkortet til C4C) registreres i Brønnøysundregistrene (Frivillighets-registeret).

1. **Hovedmål**

*C4C* er en ideell forening og sosial entreprenør lokalisert i Trondheim men med ubegrenset geografisk arbeidsområde som skal stimulere til frivillig og idealistisk arbeid.

***Med utgangspunkt i prosjektet Norway-India-Bikeathon har C4C skapt en plattform som skal brukes til å initiere aktiviteter*** som skaper oppmerksomhet om barns rettigheter generelt og barns rett til å bli hørt spesielt, samt å samle midler til med indiske barnerettsorganisasjonen The Concerned for Working Children (CWC) og eventuelt andre tilsvarende organisasjoner hvis innsamlet beløp er stort nok.

Ved hjelp av ulike aktiviteter skal ***C4C*** bidra til å støtte og skape oppmerksomhet rundt barns rettigheter og spesielt barns rett til å bli hørt

Virksomheten skal være åpen for alle som har lyst til å delta innen slik frivillig virksomhet.

1. **Delmål**

***C4C*** skal:

* Inspirere folk til å arrangere vandringer, sykkelløp, andre fysiske aktiviteter osv for å skape inntekter som foreningen kan bruke til å støtte arbeidet for barns rettigheter.
* Drive effektivt og med en minst mulig administrasjon. Innsamlede midler skal i **hovedsak** gå til å støtte arbeidet for barns rettigheter. Kostnader til å gjennomføre prosjektet eller til å drifte foreningen skal ***i hovedsak*** finansieres av sponsorinntekter, eksterne støtteordninger **osv**.
* Etablere en digital plattform som gir alle som ønsker å engasjere seg tilgang til den informasjon og de verktøy som er nødvendig for å gjennomføre sine aktiviteter.
* Legge opp til at omfanget og lengden av det frivillige engasjementet skal være fleksibelt og tilpasses den enkeltes ønsker og muligheter.
* Være en demokratisk organisasjon hvor alle som ønsker det skal kunne være medlem og påvirke foreningens beslutninger, men hvor medvirkning og deltagelse ikke forutsetter medlemskap.
1. **Medlem eller Aktiv**

Alle som personlig har gitt minst kr 100,- til ***C4C*** i kalenderåret regnes som medlem. Medlemsskap gir stemmerett på ***det følgende årsmøtet*** såfremt man har meldt seg på årsmøtet senest en uke før årsmøtet og kan dokumentere at man har betalt.

Alle som ønsker å være aktiv i ***C4C*** uavhengig av betalt kontingent har rett til å bli hørt i alle aktuelle spørsmål som gjelder foreningens virksomhet. Digitale høringer gjennomføres ved behov.

4.  **Styret**

Styret i ***C4C***, inkludert styreleder og nestleder, velges av årsmøtet, men styret kan supplere seg selv dersom færre enn 7 medlemmer er valgt av årsmøtet, eller dersom styremedlemmer trekker seg i løpet av valgperioden.

Styreleder innkaller til styremøter etter behov.

Styremedlemmer mottar ikke godtgjørelse. Styret kan imidlertid ved ordinært flertall beslutte at styreleder mottar omforent godtgjørelse.

Styreleder har dobbeltstemme ved stemmelikhet.

Styrets oppgaver er bl.a. :

* Styret er foreningens øverste ledelse mellom årsmøtene.
* Ansette eventuell daglig leder.
* Ha arbeidsgiveransvaret og være støttespiller for daglig leder.
* Ha ansvar for at foreningen blir drevet i tråd med vedtektene.
* Forberede årsmøte sammen med daglig leder, følge opp de vedtak som er fattet av årsmøtet.
* Budsjett- og regnskapsansvar.
* Ha ansvar for at regnskap og årsrapport sendes relevant myndighet innen gjeldende frister.

**5.Beslutningsstruktur**

Årsmøtet er ***C4C’s*** øverste organ.

På årsmøtet har *C4Cs* medlemmer tale- forslags- og stemmerett. Hvert medlem har en stemme. Medlemmer som skal delta på årsmøtet må ha betalt kontingent i det kalenderåret årsmøtet gjelder for. Medlemmer som skal avgi stemme må være tilstede i årsmøtesalen og kan ikke stemme ved å avgi fullmakt til andre.

Møtet er åpent for aktive og andre interesserte.

Ordinært årsmøte avholdes en gang pr. år. Årsmøtet skal avholdes innen utgangen av mars.

Ekstraordinært årsmøte innkalles ved behov av styret eller når minst 100 betalende medlemmer krever det.

Frist for innkomne saker til årsmøtet er 14 dager før årsmøtet.

Årsmøtet innkalles av styret, 4 uker før møtet, ved å publisere dette på foreningens nettside og Facebookside,

Følgende saker skal behandles:

·         Årsberetning

·         Regnskap

·         Innkomne forslag til saker

·         Eventuelt vedtektsendringer

·         Valg av:

a.    styret ***(2-6 medlemmer i tillegg til leder)***

b.    valgkomité

c. revisor

***Årsmøtet velger styremedlemmene for en periode på et eller to år. Årsmøtet kan om ønskelig også velge varamedlemmer.***

Med unntak av vedtektsendringer gjøres årsmøtets vedtak med simpelt flertall.

1. **Daglig ledelse av *C4C***

Dersom inntektene tillater det, kan ***C4C*** ansette daglig leder. Daglig leder tilsettes av styret etter ordinær flertallsbeslutning. Daglig leder kan også engasjeres på ulønnet basis.

Daglig leder skal forestå daglig drift i samarbeid med styrets leder.

1. **Økonomi**

Foreningen skal ikke ta opp lån eller forplikte seg økonomisk ut over det sikre inntekter gir rom for.

1. **Endring av vedtekter**

Endringer av vedtektene skjer på ordinært eller ekstraordinært årsmøte. Forslag til endring av vedtektene sendes ut sammen med årsmøtepapirene. Vedtektsendring forutsetter 2/3 flertall av deltagende medlemmer på årsmøtet, med unntak av paragraf 2, hovedmål, som krever 80 % flertall for endring.

1. **Oppløsning**

Oppløsning av ***C4C*** kan bare behandles på ordinært eller ekstraordinært årsmøte. Oppløsning må vedtas med 80 % av stemmene. De medlemmene som stemmer for oppløsning kan bli pålagt å fratre ***C4C***, dersom de medlemmene som stemte mot, ønsker å videreføre virksomheten.